নিঃসন্দেহে অমিতাভের ওই সংলাপের পরিপ্রেক্ষিত একেবারেই আলাদা। একটি মেয়ের তীব্র প্রতিবাদকেই তিনি মূর্ত হতে দেখেছিলেন ওই ‘না’-এ ভিতরে। এখানে কথা হচ্ছে, নেহাতই প্রেমের আবেদনে সাড়া দেওয়ার সময়ে মেয়েরা কীভাবে রিঅ্যাক্ট করে। কিন্তু কথাটা থেকেই যায়। একসময়ে মেয়েরা ছিল অন্দরমহলের বাসিন্দা। স্বাভাবিক ভাবেই পরিবারের বাইরের পুরুষদের সঙ্গে যোগাযোগ ছিল না তাদের। তখন মনের কথা বলতে তাদের হয়তো বাধত। এই সময়ে দাঁড়িয়েও কি তারা কোনওক্ষেত্রেই মনের কথা বলতে গিয়ে সংকোচে উলটো কথা বলে! কেবল সংকেত দেখে ধরতে হয়, তারা আসলে কী বলতে চাইছে?